b'\n_START_ARTICLE_\nTyrekalven Baldur\n_START_SECTION_\nHandling\n_START_PARAGRAPH_\nMange nyf\xc3\xb8dte tyrekalve sl\xc3\xa5s ihjel, fordi det ikke er rentabelt at opfodre dem. Den praksis har man ikke p\xc3\xa5 g\xc3\xa5rden, hvor Baldur f\xc3\xb8des. En anden nyf\xc3\xb8dt tyrekalv afvises af sin mor. De to kalve s\xc3\xa6ttes i b\xc3\xa5s ved siden af hinanden. Forskellen p\xc3\xa5 de to er sl\xc3\xa5ende; Baldur er temperamentsfuld, den anden er rolig. De to f\xc3\xa5r en stedmor, en sutteko, som har f\xc3\xb8dt de kalve, hun skal. Suttekoen er ikke tilfreds med at blive taget ud af flokken for at blive stedmor, og de andre k\xc3\xb8er br\xc3\xb8ler deltagende, mens de f\xc3\xb8lger med i, hvad der sker. Sammen tilbringer de tre sommeren p\xc3\xa5 en mark langt fra g\xc3\xa5rden. De to kalve er koen sidste job, inden hun skal slagtes. Baldur kommer p\xc3\xa5 en tyrestation, og hans s\xc3\xa6dkvalitet vil afg\xc3\xb8re hans videre sk\xc3\xa6bne. Kun de bedste bliver avlstyre. Den anden kalv slagtes, 1 \xc3\xa5r gammel. Filmen viser en del af k\xc3\xb8ernes indre verden, deres f\xc3\xb8lsomhed, f\xc3\xa6llesskab og n\xc3\xa6nsomheden, n\xc3\xa5r to nyf\xc3\xb8dte tyrekalve m\xc3\xb8des.'